इसमें रानी का नाम पद्मिनी रखा, उस समय के राजपूत योद्धाओं गोरा, बादल आदि का वर्णन किया, रत्नसेन और पद्मिनी की प्रेमकथा लिखी. इसके साथ पद्मिनी के शौर्य का वर्णन भी किया कि किस प्रकार उसके सौंदर्य से आकर्षित सुलतान को भुलावा देने के लिए अनेक पालकियों में छिपकर राजपूत गए, सुलतान के बंदी बनाए रत्नसेन को ऐन वक्त पर छुड़वा लिया, युद्ध हुआ, हार के बाद शाका और जौहर हुआ आदि. ऐसी गाथाओं में तथ्य और मिथक जिस प्रकार घुल-मिल जाते हैं, सभी जानते हैं कि उनका नीर-क्षीर विवेक कठिन ही नहीं, असंभव-सा है.